51. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 79 της 20 Ιαν./10 Φεβρ. 1969 (ΦΕΚ Α΄ 18) Περί συστάσεως Υπηρεσίας Ναυτικών Μητρώων. Έχοντες υπ’ όψιν: α)Το υπ’ αριθ. 1/1968 Ν.Δ/μα «περί Υπουργικού Συμβουλίου και Υπουργείων» (ΦΕΚ 270 Α΄). β)Το άρθρ. 4 του Α.Ν. 388/1968 «περί συμπληρώσεως και τροποποιήσεως της περί ελέγχου της ναυσιπλοΐας και Επιθεωρήσεως Εμπορικών Πλοίων νομοθεσίας» (ΦΕΚ 90 Α΄) και γ)Την υπ’ αριθ. 345/1968 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-1.Συνιστάται περιφερειακή Υπηρεσία του Υπουργείου Εμπορικής Ναυτιλίας υπό τον τίτλον «Υπηρεσία Ναυτικών Μητρώων» εδρεύουσα εν Πειραιεί. 2.Εις την αρμοδιότητα της ως άνω Υπηρεσίας ανάγεται η παρακολούθησις της απογραφής των ναυτικών, ο εφοδιασμός αυτών δι’ αποδεικτικών ναυτικής ικανότητος και η τήρησις των εν γένει μητρώων τούτων. 3.Η Υπηρεσία Ναυτικών Μητρώων περιλαμβάνει: α)Τμήμα Απογραφής. β)Τμήμα Διπλωμάτων. γ)Τμήμα Πτυχίων και Αδειών. δ)Τμήμα Μητρώων και ε)Γραμματείαν. Άρθρ.9.-Η ισχύς του παρόντος Β.Δ/τος άρχεται από της 1ης Ιουν. 1969. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. Άρθρ.2.-Εις το Τμήμα Απογραφής διακρινόμενον δια του αριθμού 1 ανήκουν αι κάτωθι αρμοδιότητες: (Αντί της σελ. 36,09) Σελ. 36,09(α) Τεύχος 636-Σελ. 41  Υπουργείον Εμπορικής Ναυτιλίας 20.Α.α.50-51 Απογραφή ως ναυτικών και εργατών θαλάσσης των εις την δικαιοδοσίαν αυτού υπαγομένων. Έλεγχος δικαιολογητικών των υπό των απογραφουσών Λιμενικών Αρχών απογραφομένων. Έκδοσις αντιγράφων και ανανέωσις όλων εν γένει των φυλλαδίων των ναυτικών και εργατών θαλάσσης. Κατάρτισις στρατολογικής φύσεως πινάκων των ναυτικών και τήρησις συναφών στοιχείων. Τήρησις ατομικών φακέλλων και ευρετηρίων των απογραφομένων παρ’ όλων των απογραφουσών Λιμενικών Αρχών και έκδοσις πιστοποιητικών. Διαφύλαξις των περιερχομένων, καθ’ οιονδήποτε τρόπον εις την Υπηρεσίαν, ναυτικών φυλλαδίων. Άρθρ.3.-Εις το Τμήμα Διπλωμάτων διακρινόμενον δια του αριθμού 2 ανήκουν αι κάτωθι αρμοδιότητες: Χαρακτηρισμός δοκίμων Αξιωματικών Εμπορικού Ναυτικού (Ε.Ν.). Προπαρασκευή και παρακολούθησις των διενεργουμένων εκάστοτε εξετάσεων προς απόκτησιν διπλωμάτων Εμπορικού Ναυτικού. Έκδοσις και επίδοσις διπλωμάτων Ε.Ν. χορηγουμένων μετά ή άνευ εξετάσεων. Τήρησις ατομικών φακέλλων, μητρώων, ονομαστικών ευρετηρίων και συναφών στοιχείων των διπλωματούχων ναυτικών. Επιμέλεια διαρκούς τούτων ενημερώσεως δια της παρακολουθήσεως των εξελισσομένων εις ανωτέρους βαθμούς και των κατ’ έτος εξερχομένων του επαγγέλματος. Έκδοσις σχετικής επετηρίδος. Μέριμνα συστηματικής επιθεωρήσεως, κατατάξεως και παρακολουθήσεως εργοστασίων, μηχανουργείων και συνεργείων εν γένει, κρινομένων καταλλήλων δια την εις αυτά πρακτικήν εξάσκησιν ατόμων ενδιαφερομένων δι’ απόκτησιν διπλώματος ή χαρακτηρισμόν δοκίμου Αξιωματικού. Έκδοσις συναφών πιστοποιητικών και αντιγράφων διπλωμάτων. Άρθρ.4.-Εις το Τμήμα Πτυχίων και Αδειών, διακρινόμενον δια του αριθμού 3 ανήκουν αι εις το προηγούμενον άρθρον μνημονευόμεναι αρμοδιότητες, εφ’ όσον αναφέρονται εις πτυχία και αδείας ναυτικής ικανότητος ή εις χαρακτηρισμούς ειδικοτήτων κατωτέρου πληρώματος. Η διάθεσις εις Λιμενικάς και Προξενικάς Αρχάς αριθμών, δια τα παρ’ αυτών κατά Νόμον εκδιδόμενα πτυχία και αδείας και ο τελικός έλεγχος των υπό των Αρχών τούτων διαβιβαζομένων δικαιολογητικών. Έκδοσις συναφών πιστοποιητικών. Άρθρ.5.-Εις το Τμήμα Μητρώων διακρινόμενον δια του αριθ. 4 ανήκουν αι κάτωθι αρμοδιότητες: Σελ. 36,10(α) Τεύχος 636-Σελ. 42 Οργάνωσις και τήρησις των μητρώων απάντων των απογραφομένων ναυτικών και εργατών θαλάσσης. Ενημέρωσις αυτών επί της επαγγελματικής των εξελίξεως και της παρ’ αυτών αποκτωμένης θαλασσίας υπηρεσίας. Η κατά την νόμιμον διαδικασίαν άρσις διαφορών και αμφισβητήσεων περί του χρόνου θαλασσίας υπηρεσίας, της ειδικότητος ναυτολογήσεως και παντός ετέρου στοιχείου περιλαμβανομένου εις τα ναυλολόγια και τα ναυτικά φυλλάδια, ο καθορισμός χρόνου ισχύος ναυτολογίων και η ανασύνταξις απολεσθέντων τοιούτων. Η αναγνώρισις και καταχώρισις εις τα μητρώα υπηρεσίας κτηθείσης προ της απογραφής ως και υπηρεσίας κτηθείσης επί πλοίων υπό ξένας σημαίας. Έκδοσις πιστοποιητικών. Τήρησις των ναυτολογίων και των παραστατικών της επί πλοίων υπό ξένας σημαίας υπηρεσίας ναυτικών. Άρθρ.6.-Εις τη Γραμματείαν, τελούσαν υπό την άμεσον εποπτείαν του Διευθυντού, ανήκουν αι κάτωθι αρμοδιότητες: Θέματα διοικητικής φύσεως. Παραλαβή και διεκπαιρέωσις της υπηρεσιακής αλληλογραφίας και τήρησις του γενικού πρωτοκόλλου. Η κατά τας κειμένας διατάξεις διαχείρισις διατετιμημένων εντύπων και εξετάστρων. Τήρησις της υπηρεσιακής βιβλιοθήκης, του βιβλίου ειδών απογραφής και συντήρησις τούτων. Άρθρ.7.-1.Η αλληλογραφία της Υπηρεσίας Ναυτικών Μητρώων υπογράφεται υπό του Διευθυντού ταύτης, πλην των πιστοποιητικών, βεβαιώσεων και αντιγράφων εκ των παρά τω οικείω τμήματι τηρουμένων μητρώων, αρχείων και άλλων επισήμων στοιχείων, άτινα υπογράφονται υπό του οικείου Τμηματάρχου δυναμένου να ζητήση την υπογραφήν τούτων παρά του Διευθυντού, όστις και αποφασίζει τελικώς. 2.Τα αποδεικτικά ναυτικής ικανότητος (διπλώματα, πτυχία ή άδειαι) υπογράφονται εφεξής παρά του επί των αποδεικτικών αξιωματικού, του οικείου Τμηματάρχου και του Διευθυντού της Υπηρεσίας Ναυτικών Μητρώων.  Υπουργείον Εμπορικής Ναυτιλίας 20.Α.α.51 Άρθρ.8.-1.Από της ισχύος του παρόντος καταργούνται αι διατάξεις του άρθρ. 9 του Β.Δ. 842/1965 (ΦΕΚ 203 Α΄) πλην των αναφερομένων εις τας αρμοδιότητας: α)προκηρύξεως των κατ’ έτος διενεργουμένων εξετάσεων δι’ απόκτησιν αποδεικτικού ναυτικής ικανότητος, β)συγκροτήσεως εξεταστικών Επιτροπών, γ)κυρώσεως των πινάκων αποτελεσμάτων των εξετάσεων και δ)μελέτης και λήψεως παντός μέτρου σχετικού προς την διεξαγωγήν των εξετάσεων και την έκδοσιν αποδεικτικών ναυτικής ικανότητος. Αι αρμοδιότητες αύται περιέρχονται εις το 2ον Τμήμα της Διευθύνσεως Ναυτικής Εκπαιδεύσεως του ΥΕΝ. 2.Εκ του άρθρ. 6 του αυτού ως άνω Β.Δ/τος απαλείφεται το Τμήμα ΔΕΚ 3ον, μεταβάλλεται δε αναλόγως η εν αυτώ αριθμολόγησις των επομένων δύο Τμημάτων. 3.Αι μέχρι τούδε ασκούμεναι υπό του Γραφείου Ευρέσεως Ναυτικής εργασίας (Γ.Ε.Ν.Ε.) αρμοδιότητες αι αναφερόμεναι εις αποδεικτικά ναυτικής ικανότητος εν γένει, περιέρχονται εις το υπό του άρθρ. 3 του παρόντος προβλεπόμενον τμήμα Πτυχίων και Αδειών. 